****

**Република Србија**

**ОПШТИНA ВЛАСОТИНЦЕ**

**ОПШТИНСКА УПРАВА**

**Број:01 број 112-104/2024**

**Дана:31.12.2024.године**

**Власотинце**

На основу члана 83. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 113/17 – др. закон, 95/18,114/21 и 92/23) и члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), Општинска управа општине Власотинце оглашава

ИНТЕРНИ КОНКУРС

ЗА ПОПУЊАВАЊЕ ИЗВРШИЛАЧКОГ РАДНОГ МЕСТА

у Општинској управи општине Власотинце

|  |
| --- |
| **РАДНО МЕСТО 1.** „Послови везани за слободан приступ информацијама од јавног значаја“ |

**I Орган у коме се радно место попуњава:**

Општинска управа општине Власотинце, ул. Трг ослобођења бр.12, Власотинце.

**II Радно место које се попуњава:**

„Послови везани за слободан приступ информацијама од јавног значаја“, у звању саветник, у Одељењу за општу управу, зеједничке и скупштинске послове, 1 извршилац.

**III Опис послова радног места**:

Врши послове прикупљања информација којим располаже општина Власотинце, настала у раду или у вези са радом органа општине Власотинце, садржана у одређеном документу, а односи се на све оно о чему јавност има оправдан интерес да зна, обавештава и израђује акте о поседовању информација од јавног значаја, омогућава увид у документ са траженом информацијом, издаје копије докумената са траженом информацијом, доставља копије докумената поштом или на други начин, припрема и израђује Решења о одбијању захтева и доноси Закључке о управљању првостепеним поступком, прослеђује и припрема одговоре по жалбама за потребе другостепеног органа, врши спровођење Решења другостепеног органа, стара се о подношењу тужбе против решења другостепеног органа, има 30 обавезу израде, објављивања и ажурирања Информатора о раду, подноси годишње извештаје о раду за протеклу годину Поверенику за информације од јавног значаја, даје обавештења странкама и обавља друге послове по налогу руководиоца одељења и начелника Општинске управе.

**IV Услови за рад на радном месту**:

Стечено високо образовање из научне области правних наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године, или специјалистичким студијама на факултету, које су законом изједначене са тим студијама у погледу права која из њих произлазе, положен државни стручни испит, најмање три године радног искуства у струци, познавање рада на рачунару (MS Office пакет и интернет).

**V Место рада:**

Општина Власотинце, Општинска управа, ул.Трг ослобођења 12, 16210 Власотинце.

**VI Компетенције које се проверавају у изборном поступку:**

У изборном поступку се проверавају посебне функционалне компетенције и мотивација за рад на радном месту.

**VII Поступак и начин провере компетенција:**

1. Посебне функционалне компетенције:

Посебна функционална компетенција за област рада управно-правни послови (Закон о општем управном поступку) провераваће се путем усмене симулације/усмено.

Посебна функционална компетенција за област рада прописи из делокруга радног места (Закон о слободном приступу информацијама од јавног значаја), провераваће се путем усмене симулације/ усмено.

2.Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).

**VIII Право учешћа на интерном конкурсу:**

На интерном конкурсу могу да учествују службеници запослени на неодређено време у Општинској управи општине Власотинце.

Право учешћа на интерном конкурсу имају службеници у звању саветник или службеници који испуњавају услове за напредовање у звање саветник.

**IX Пријава на интерни конкурс врши се на прописаном обрасцу пријаве**

Образац пријаве на овај конкурс доступан је на интернет презентацији општине Власотинце.

Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.

Подносилац пријаве ће бити обавештен о додељеној шифри у року од три дана од пријема пријаве путем телефона или имејл адресе.

**X Рок за подношење пријаве**

Рок за подношење пријаве на интерни конкурс је 8 дана и почиње да тече од 01.01.2025.године и истиче 08.01.2025.године.

**XI Адреса на коју се подноси пријава за интерни конкурс**:

Општина Власотинце, Општинска управа, ул.Трг ослобођења бр.12, 16210 Власотинце са назнаком: „за Интерни конкурс-попуњавање изршилачког радног места Послови везани за слободан приступ информацијама од јавног значаја“.

**XII Уз пријаву на конкурс нисте дужни да достављате ниједан доказ.**

**XIII Докази који се достављају током изборног поступка**

1. Оверена фотокопија дипломе којом се потврђује стручна спрема;
2. Оригинал или оверена фотокопија доказа о положеном стручном испиту за рад у државним органима/доказа о положеном правосудном испиту;
3. Оригинал или оверена фотокопија доказа о радном искуству у струци (потврде, решења и други акти којима се доказује на којим пословима, са којом стручном спремом и у којем периоду је стечено радно искуство);
4. Оригинал или оверена фотокопија решења о распоређивању или решења да је службеник нераспоређен.

Сви докази се прилажу у оригиналу или у фотокопији овереној од стране надлежног органа за оверу потписа, рукописа и преписа.

Фотокопије докумената које нису оверене од стране надлежног органа неће се разматрати.

**XIV Место, дан и време када ће се спровести изборни поступак**:

Изборни поступак ће се спроводити почев од 23.01.2025.године, са почетком у 12,00 часова, у Власотинцу, Трг ослобођења 12, о чему ће кандидати бити обавештени путем телефона или имејл адресе.

**XV Лице које је задужено за давање обавештења о интерном конкурсу:**Душица Стојановић, телефон: 016 315-0382 и Снежана Голубовић, телефон:016 315-0373.

**\***Неблаговремене, недопуштене, неразумљиве или непотпуне пријаве биће одбачене.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас објављен је на огласној табли Општинске управе општине Власотинце и на веб презентацији [**www.vlasotince.org.rs**](http://www.vlasotince.org.rs).

ОПШТИНА ВЛАСОТИНЦЕ

ОПШТИНСКА УПРАВА

НАЧЕЛНИК ОПШТИНСКЕ УПРАВЕ

Марјан Станковић, *мастер правник*